
POZIV I PROPOZICIJE ZA 

5.  MEMORIJALNI  TURNIR   "TONI  GLAVAŠ"
1) ORGANIZATOR turnira je Stolnoteniski klub "Obrtnička škola - Brod" iz Slavonskog Broda.
2) MJESTO I VRIJEME: Turnir će se održati u subotu, 29. svibnja 2010. godine u Dvorani Obrtničke škole u Slavonskom Brodu, Vladimira Nazora 9, s početkom u 10,00 sati.
3) DISCIPLINE: Na turniru će se igrati slijedeće pojedinačne discipline:
A. NAJMLAĐI KADETI – rođeni 1999. godine i mlađi

B. KADETI - rođeni 1995., 1996., 1997. i 1998. godine  
C. SENIORI - rođeni 1994. godine i stariji 
4) PRAVO NASTUPA: Turnir je pozivnog karaktera i na istom mogu nastupiti igrači iz klubova s područja Brodsko-posavske županije te kao gost STK "Spin" (Doboj, BIH). Na turniru mogu nastupiti svi na vrijeme prijavljeni igrači (registrirani i neregistrirani) koji su uplatili prijavninu. Natjecatelji mogu biti prijavljeni samo za jednu disciplinu. Na zahtjev organizatora, natjecatelji su dužni pokazati vjerodostojni dokument kojim dokazuju starosnu dob. 
5) NAČIN IGRANJA: Natjecatelji će biti razvrstani po skupinama sa 3-4 igrača gdje se sastaju svaki sa svakim. Po dvojica prvoplasiranih igrača iz skupina nastavljaju natjecanje K.O. sustavom do konačne pobjede. 
Turnir će se igrati prema odredbama Pravilnika o sustavu natjecanja i Pravilnika o organizaciji natjecanja HSTS-a. Svi susreti igraju se na tri (3) dobivena seta. 
Igrati će se na stolovima marke Butterfly (zeleni) i lopticama marke Tibhar (bijele). Organizator će osigurati sudačku službu pod vodstvom licenciranog vrhovnog suca.
6) PLASMAN u skupinama određuje se brojem osvojenih bodova. Ako dva ili više igrača osvoje jednak broj bodova, plasman će se odrediti samo iz rezultata međusobnih susreta igrača s jednakim brojem bodova.

7) PRIJAVNINA za nastup na turniru uplaćuje se organizatoru prije početka natjecanja, a iznosi 40,00 kuna po prijavljenom igraču.
8) PRIJAVE za turnir trebaju stići najkasnije do utorka, 25. svibnja 2010. godine do 15,00 sati. Prijava se vrši na prijavnom obrascu koji je sastavni dio ovih Propozicija i dostavlja se na: 
· fax.: 

035/216-239
· e-mail: 
stjepan.bosnjakovic@bpzupanija.t-com.hr 
stjepan.bosnjakovic@sb.t-com.hr  
Prijava treba sadržavati: naziv kluba, prezime i ime igrača, datum rođenja te kategoriju za koju se igrač prijavljuje. Ždrijeb za turnir održati će se u utorak, 25. svibnja 2010. godine u 19,00 sati u prostorijama organizatora.
9) NAGRADE: Organizator će sportskim nagradama nagraditi po četiri prvoplasirana igrača u svim kategorijama. 
10) NATJECANJE će voditi turnirski odbor pod vodstvom vrhovnog suca. Vrhovni sudac na turniru je gosp. Zdravko Zvačko koji ujedno jedini ima pravo tumačenja Propozicija na turniru.

